El 31 de desembre de 2019, les autoritats sanitàries xineses van informar a la Organització Mundial de la Salut (OMS) sobre un agrupament de 27 casos de pneumònia d'etiologia desconeguda, incloent 7 casos greus, relacionats en l'exposició comuna a un mercat majorista de peix a la ciutat de Wuhan, província de Hubei a Xina.
L'inici dels símptomes del primer cas va ser el 8 de desembre de 2019: febre, tos seca, dispnea i signes radiològics d'infiltrats pulmonars bilaterals.
El 7 de gener de 2020 es va identificar com agent causant del brot un nou tipus de virus de la família Coronaviridae, denominat per consens internacional com a COVID-19.
A partir del 13 de gener de 2020, se'n van començar a detectar casos fora de la Xina, tots confirmats per proves de laboratori.
Amb data 30 de gener l'OMS va declarar aquest brot com una Emergència de Salut Pública d'Importància Internacional (ESPII).
El brot es va estendre afectant a molts països d'Europa i a la resta de continents.
L'estimació del període d'incubació mig és de 5-6 dies, amb un rang de 1 a 14 dies.
El 11 de març de 2020 l'OMS va declarar el brot del nou coronavirus SARS-CoV-2 com a pandèmia davant els nivells de propagació i persones afectades en diversos països al món.
El conjunt de l'Estat espanyol va passar a fase de mitigació de l'epidèmia amb transmissió comunitària generalitzada.
El 14 de març de 2020 l'Estat espanyol va declarar l'estat d'alarma, això va comportar la incorporació d'una sèrie de canvis en la gestió de casos i controls dins el protocol del Procediment d'actuació davant aquesta malaltia.
Els casos van anar disminuint progressivament i, a partir del dia 11 de maig, s'ha entrat en la fase actual de desconfinament.
Des de l'inici del brot, s'han registrat a nivell global 20.120.919 casos confirmats i 736.766 defuncions.
Els països de fora d'Europa amb més casos són Estats Units, Brasil, Mèxic, Perú i Colòmbia.
A Europa, fins el dia d'avui s'han notificat al menys 350.547 casos confirmats de COVID-19.
Els països amb més casos notificats són Rússia, Espanya, Regne Unit, Itàlia i Turquia.
A Catalunya i al conjunt de l'Estat espanyol:
A l'Estat espanyol fins el moment s'han registrat 329.784 casos confirmats de COVID-19 i un total de 28.579 persones que han mort.
A Catalunya s'han confirmat 89.909 casos, dels quals 29.834 han sigut hospitalitzats amb 3.022 ingressos a la UCI i hi hagut 5.706 defuncions.
La Xarxa de Vigilància Epidemiològica de Catalunya (XVEC) en col·laboració amb el Centre de Coordinació d'Alertes i Emergències Sanitàries (CCAES) fa una avaluació del risc constant d'acord amb la informació disponible.
La SGVRESP es troba en permanent contacte amb la Xarxa de Vigilància Epidemiològica estatal i europea per avaluar els riscs de la situació i coordinar les mesures de resposta.
La distribució territorial dels brots notificats a la XVEC es mostra a la figura 1.
El major percentatge de brots notificats correspon:
Del total de brots, el major percentatge s'ha produït a l'àmbit familiar (126 brots; 41,4%) i a l'àmbit de les residències geriàtriques (60 brots; 19,7%).
Podeu trobar més informació actualitzada setmanalment sobre els casos de la COVID-19 a Catalunya a l'informe tècnic resum dels casos de la COVID-19 a Catalunya
Tota la informació i documentació actualitzada sobre el coronavirus